Pilnvarojuma līgums Nr. \_\_\_\_\_\_\_\_\_\_\_\_\_

par pašvaldības dzīvojamo māju pārvaldīšanu

Līguma parakstīšanas datums ir pēdējā pievienotā droša elektroniskā paraksta un laika zīmoga datums

**Ropažu novada pašvaldība**, reģistrācijas Nr. 90000067986, kuru pamatojoties uz Ropažu novada pašvaldības nolikumu pārstāv Ropažu novada pašvaldības izpilddirektors Maksims Griščenko, turpmāk tekstā – Pašvaldība, no vienas puses, un

**SIA „VILKME”,** reģistrācijas Nr. 40103073411, tās valdes locekļa Aigara Vītola personā, kurš rīkojas uz statūtu pamata, turpmāk tekstā - Pārvaldnieks, no otras puses, kopā un atsevišķi attiecīgi saukti – Puses/Puse, pamatojoties uz Ropažu novada pašvaldības domes \_\_\_\_ \_\_\_\_\_\_, lēmumu protokols Nr.\_\_\_\_. punkts \_\_\_\_ “*Par …”*, savstarpēji vienojoties un ievērojot, ka:

1) Pašvaldību likuma 4.panta pirmās daļas 10.punktā noteikts, ka pašvaldību   
autonomā funkcija ir veicināt dzīvojamā fonda veidošanu, uzturēšanu un modernizēšanu. Pašvaldību likuma 4.panta trešā daļa nosaka, ka autonomo funkciju izpildi atbilstoši savai kompetencei organizē un par to atbild pašvaldība;

2) likuma „Par valsts un pašvaldību dzīvojamo māju privatizāciju” (turpmāk – Privatizācijas likums) 50.panta septītajā daļā noteikts, ka pašvaldības pienākums ir pārvaldīt dzīvojamo māju līdz tās pārvaldīšanas tiesību nodošanai dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai, ja dzīvojamā mājā nav privatizēti visi privatizācijas objekti. Pienākums pārvaldīt dzīvojamo māju valsts dzīvojamās mājas valdītājam vai pašvaldībai ir arī tad, ja dzīvojamā mājā ir privatizēti visi privatizācijas objekti, bet nav sasaukta dzīvokļu īpašnieku kopsapulce saskaņā ar šā likuma 51.panta otro daļu;

3) Privatizācijas likuma 50. panta astotajā daļā noteikts, ka pašvaldībai, pārvaldot un apsaimniekojot dzīvojamo māju, ja Privatizācijas likuma 51.pantā noteiktajā kārtībā dzīvojamās mājas pārvaldīšanas tiesības nav nodotas dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai, ir tiesības saņemt maksu par dzīvokļu īpašniekiem sniegto pakalpojumu viņu privātīpašuma pārvaldīšanā un apsaimniekošanā,

noslēdz šādu līgumu (turpmāk – Līgums).

**1. Līguma priekšmets**

* 1. Pašvaldība uzdod Pārvaldniekam un Pārvaldnieks apņemas pārvaldīt Pašvaldības īpašumā, valdījumā un pārvaldīšanā esošās dzīvojamās mājas (tajā skaitā ar tām saistītās palīgēkas un piesaistītos (funkcionāli nepieciešamos) zemesgabalus) (turpmāk – Dzīvojamās mājas), saskaņā ar Līguma pielikumā pievienoto Dzīvojamo māju sarakstu (turpmāk – Dzīvojamo māju saraksts).
  2. Dzīvojamās mājas ar Līguma spēkā stāšanās brīdī ir nodotas Pārvaldniekam pārvaldīšanā.
  3. Pārvaldniekam pārvaldīšanā nodoto Dzīvojamo māju saraksts Līguma darbības laikā var tikt mainīts, rakstiski informējot Pārvaldnieku par izmaiņām nodoto Dzīvojamo māju sarakstā, un vienu reizi gadā sagatavojot vienošanos pie Līguma par Dzīvojamo māju saraksta konsolidēto redakciju, kas pēc vienošanās parakstīšanas kļūst par Līguma neatņemamu sastāvdaļu. Pārvaldniekam ir pienākums ierosināt un iesniegt Pašvaldībai nepieciešamo dokumentāciju Dzīvojamo māju saraksta koriģēšanai.

1. **Pārvaldnieka pienākumi un tiesības**
   1. Pārvaldot Dzīvojamās mājas, Pārvaldnieks veic Dzīvojamo māju pārvaldīšanas likumā noteiktās obligātās pārvaldīšanas darbības un šajā Līgumā noteiktajos gadījumos arī citas pārvaldīšanas darbības, ievērojot uz Dzīvojamo māju pārvaldīšanas likumā, uz šī likuma pamata izdotajos normatīvajos aktos, citos ar dzīvojamo māju pārvaldīšanu saistītajos normatīvajos aktos, t.sk., bet ne tikai 2017.gada 11.jūlija Ministru kabineta noteikumos Nr.408 “Dzīvojamās mājas pārvaldīšanas un apsaimniekošanas maksas aprēķināšanas noteikumi” vai normatīvajā aktā, ar kuru tiktu nākotnē aizstāti šie Ministru kabineta noteikumi, Pārvaldniekam saistošajos Pašvaldības domes lēmumos un iekšējos normatīvajos aktos, kā arī Līgumā noteikto.
   2. Obligāto pārvaldīšanas darbību ietvaros Pārvaldnieks:
      1. veic Dzīvojamo māju uzturēšanu (fizisku saglabāšanu) visā to ekspluatācijas laikā, lai nepieļautu apdraudējuma iestāšanos, tai skaitā:
         1. dzīvojamās mājas un tai piesaistītā zemesgabala sanitāro apkopi;
         2. dzīvojamās mājas, ar dzīvojamās mājas ekspluatāciju saistītu komunikāciju, būvkonstrukciju, iekārtu un citu elementu apsekošanu, tehnisko apkopi un kārtējo remontu;
         3. normatīvajos aktos noteiktajā kārtībā informē attiecīgās iestādes, kas veic būvniecības procesa pārraudzību un kontroli, ja izpildot Līguma 2.2.1.2.apakšpunktā norādītās darbības, tiek konstatēta patvaļīga būvniecība;
         4. nodrošina dzīvojamo māju ar tās uzturēšanai nepieciešamajiem pakalpojumiem (apkure, aukstais ūdens, kanalizācija, sadzīves atkritumu izvešana) un citiem nepieciešamajiem pakalpojumiem (karstais ūdens, elektroenerģija u.c.);
         5. dzīvojamai mājai kā vides objektam izvirzīto prasību izpildes nodrošināšanu, kā arī dzīvojamās mājas energoefektivitātes uzlabošanas pasākumu nodrošināšanu;
         6. organizē avāriju un avārijas radīto postījumu novēršanu uz Dzīvojamo māju dzīvokļu īpašnieku rēķina papildus pārvaldīšanas maksai. Avārijas un citos ārkārtas gadījumos Pārvaldniekam ir pienākums veikt visas nepieciešamās darbības, lai novērstu apdraudējumu, Dzīvojamo māju tehniskā stāvokļa pasliktināšanos, kā arī pildīt normatīvajos aktos noteiktos pienākumus, pēc tam visas tā izmaksas iekļaujot Dzīvojamo māju dzīvokļu īpašnieku rēķinos papildus pārvaldīšanas maksai.
      2. Slēdz zemes nomas līgumus ar Dzīvojamo māju piesaistīto zemesgabalu īpašniekiem, ja Dzīvojamā māja atrodas uz citam īpašniekam piederošas zemes, normatīvajos aktos noteiktajā kārtībā.
      3. veic pārvaldīšanas darba plānošanu, organizēšanu un pārraudzību, tai skaitā:
         1. Saskaņā ar 2017.gada 11.jūlija Ministru kabineta noteikumos Nr.408 “Dzīvojamās mājas pārvaldīšanas un apsaimniekošanas maksas aprēķināšanas noteikumi” noteikto dzīvojamās mājas pārvaldīšanas darbu plāna (tajā skaitā kārtējā remonta darbu plāna) un tāmes sastādīšanu, maksas par dzīvojamās mājas pārvaldīšanu kalendāram gadam aprēķināšanu un pārvaldīšanas maksas apmēra noteiktam laika posmam paziņošanu kopīpašumā esošas mājas atsevišķo nekustamo īpašumu īpašniekiem, kā arī pārskata sagatavošanu par šīs maksas izlietošanu kārtējā gadā, ievērojot normatīvajos aktos noteikto kārtību. Ja dzīvojamajā mājā ir Pašvaldībai piederoši dzīvokļa īpašumi, Dzīvojamās mājas pārvaldīšanas darbu tāmi, remonta darbu plānu, kā arī pārskatu par iepriekšējā kalendārā gadā šajās mājās iekasēto un izlietoto maksu Pārvaldnieks iesniedz Pašvaldībai, nosūtot tos uz e-pastu [novada.dome@ropazi.lv](mailto:novada.dome@ropazi.lv)
         2. noslēgto līgumu ar dzīvojamās mājas īpašniekiem administrēšanu, tai skaitā:
            1. veic līgumos paredzētos patēriņa un maksājumu aprēķinus, ik mēnesi nodrošina šo maksājumu rēķinu sagatavošanu un izsniegšanu;
            2. saņem maksājumus, atbilstoši noslēgtajiem līgumiem veic norēķinu par dzīvojamajai mājai piegādātajiem pakalpojumiem, nodrošina saņemto un veikto maksājumu uzskaiti, veic norēķinu kontroli.
      4. uztur, tai skaitā izveido, kārto, aktualizē un glabā Dzīvojamo māju lietas.
   3. Pārvaldnieks veic arī citas Dzīvojamo māju pārvaldīšanas likumā minētās pārvaldīšanas darbības atbilstoši dzīvojamās mājas īpašnieku pieņemtajiem lēmumiem un maksātspējai, ja dzīvojamās mājas īpašnieki nodrošina šo citu pārvaldīšanas darbību veikšanai nepieciešamo finansējumu.
   4. Papildus 2.2. un 2.3.punktā minētajam, veicot Dzīvojamo māju pārvaldīšanu, Pārvaldnieks:
      1. slēdz šādus līgumus:
         1. ar Dzīvojamo māju dzīvokļu īpašumu īpašniekiem – par Dzīvojamās mājas kopīpašumā esošās daļas pārvaldīšanu;
         2. par Dzīvojamo māju kopīpašumā esošās daļas lietošanu (reklāmas izvietošanu uz Dzīvojamo māju sienām (sienu daļām), jumtiem (jumtu daļām), par reklāmas izvietošanu kāpņu telpās, par elektronisko sakaru tīklu ierīkošanu, ar to saistīto infrastruktūras būvju izbūvi un par piekļuves nodrošināšanu ierīkoto/izbūvēto elektronisko sakaru tīklu apkalpošanai u.tml.;
      2. organizē Dzīvojamo māju īpašnieku pieņemšanu;
      3. pieņem un izskata iesniegumus jautājumos, kas saistīti ar Dzīvojamo māju pārvaldīšanu, ievērojot normatīvajos aktos noteiktos termiņus un kārtību;
      4. nodrošina bojājumu, avāriju, remonta darbu u.c. veida pieteikumu (rakstveidā, mutiski, elektroniski, telefoniski) reģistrāciju;
      5. sniedz Dzīvojamo māju īpašniekiem nepieciešamās izziņas un cita veida informāciju, kas saistīta ar Dzīvojamo māju pārvaldīšanu un kuras izpaušana nav pretrunā normatīvo aktu prasībām.
   5. Veicot Dzīvojamo māju pārvaldīšanu, Pārvaldnieks nepieciešamos darījumus slēdz, ievērojot normatīvos aktus.
   6. Pašvaldība pilnvaro Pārvaldnieku, veicot Dzīvojamo māju pārvaldīšanu, pārstāvēt Pašvaldību valsts, pašvaldību, tiesībsargājošās un tiesu iestādēs, attiecībās ar amatpersonām un privātpersonām, tajā skaitā Pārvaldnieks:
      1. ceļ tiesā prasības par parādu piedziņu vai zaudējumu piedziņu Dzīvokļa īpašuma likuma 10., 13.pantā un 14.panta pirmajā daļā paredzētajos gadījumos, par Dzīvokļa īpašuma likuma 15.2panta pirmajā daļā minēto iemaksu uzkrājumu fondā piedziņu dzīvojamās mājas dzīvokļu īpašnieku kopības labā, vai par dzīvokļa īpašuma atsavināšanu Dzīvokļa īpašuma likuma 14.panta trešajā daļā paredzētajos gadījumos;
      2. ceļ tiesā prasības par zaudējumu, kas nodarīti dzīvojamai mājai, piedziņu;
      3. ceļ tiesā citas prasības par līgumu, kas slēgti, lai nodrošinātu Dzīvojamo māju pārvaldīšanu, neizpildi vai nepienācīgu izpildi;
      4. Līguma 2.6.1.-2.6.3.apakšpunktos noteikto pārstāvības tiesību ietvaros Pārvaldniekam ir tiesības celt prasību, pilnīgi vai daļēji atteikties no prasības, grozīt prasības pamatu un/vai priekšmetu, celt pretprasības, atzīt prasības pilnīgi vai daļēji, iesniegt pieteikumus, iesniegumus un/vai sūdzības, noslēgt izlīgumu, izbeigt tiesvedību, pārsūdzēt jebkuru tiesas vai valsts, pašvaldību, tiesībsargājošās iestādes vai amatpersonas nolēmumu, t.sk. apelācijas vai kasācijas kārtībā, saņemt un iesniegt piedziņai izpildu dokumentu, saņemt piespriesto mantu vai naudu, kā arī veikt citas darbības, kādas ar likumu piešķirtas procesa dalībniekam;
      5. Pārvaldnieks 2 (divu) mēnešu laikā pēc tiesas nolēmuma stāšanās likumīgā spēkā organizē tā izpildi;
      6. nepieciešamības gadījumā iesniedz pieprasījumu un saņem no Ropažu novada būvvaldes izziņu, kas apliecina būves neesamību;
   7. Pārvaldnieks nodrošina, ka Dzīvojamo māju pārvaldīšanu veic darbinieki, kuriem ir Dzīvojamo māju pārvaldīšanas likumā noteiktā profesionālā klasifikācija.
   8. Pārvaldnieks nodrošina ar Dzīvojamo māju pārvaldīšanu saistītās informācijas sniegšanu valsts un pašvaldību iestādēm, kas nepieciešama to funkciju izpildei.
   9. Dzīvojamās mājas pārvaldīšanas tiesības uz šī Līguma pamata izbeidzas šādos gadījumos un šādā kārtībā:
      1. pārvaldīšanas tiesības no Pašvaldības pārņem dzīvokļu īpašnieku sabiedrība vai ar dzīvokļu īpašnieku savstarpēju līgumu pilnvarota persona. Šādā gadījumā Pārvaldnieks nodod dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai ar dzīvojamās mājas pārvaldīšanu saistītās lietas un saistības normatīvajos aktos noteiktajā kārtībā;
      2. Pārvaldnieks saņem Līguma 2.6.6.punktā minēto Ropažu novada būvvaldes izziņu, kas apliecina pārvaldāmās dzīvojamās mājas kā būves neesamību. Šādā gadījumā Pārvaldnieks nosūta Pašvaldības domei pieprasījumu par izziņā minētās būves izslēgšanu no Līguma pielikuma saraksta;
      3. Šī Līguma izbeigšanas gadījumā attiecībā uz visām šī Līguma pielikumā pievienotajā Dzīvojamo māju sarakstā norādītajām dzīvojamām mājām;
      4. Šī Līguma pielikumā pievienotā Dzīvojamo māju saraksta grozījumu gadījumā attiecībā uz dzīvojamām mājām, kas tiek izslēgtas no Dzīvojamo māju saraksta;
      5. Citos tiesību aktos paredzētajos gadījumos.
2. **Finansējuma nodrošinājums un citu resursu piešķiršana**
   1. Ar Līguma izpildi saistītos izdevumus Pārvaldnieks sedz no Dzīvojamo māju pārvaldīšanas procesā gūtiem finanšu līdzekļiem.
   2. Dzīvojamo māju pārvaldīšanu Pārvaldnieks veic tam pieejamā finansējuma robežās, ko veido no dzīvojamās mājas īpašniekiem un kopīpašumā esošās daļas lietotājiem saņemtie maksājumi saskaņā ar normatīvajiem aktiem un noslēgtajiem līgumiem.
   3. Ja maksājumu iekasēšanu no Dzīvojamās mājas dzīvokļu īpašniekiem par attiecīgu Dzīvojamās mājas uzturēšanai nepieciešamo pakalpojumu un saņemto maksājumu pārskaitīšanu Dzīvojamās mājas dzīvokļu īpašnieku vārdā pakalpojuma sniedzējam ir uzdots veikt Pārvaldniekam, tad Pārvaldnieks organizē maksājumu iekasēšanu no Dzīvojamās mājas dzīvokļu īpašniekiem par Dzīvojamās mājas dzīvokļu īpašnieku saņemto pakalpojumu un no Dzīvojamās mājas dzīvokļu īpašniekiem faktiski saņemto maksājumu pārskaitīšanu attiecīgā pakalpojuma sniedzējam.
3. **Līguma izpildes kontrole un atbildība**
   1. Līguma izpildes kontroli veic Pašvaldība.
   2. Veicot Līguma izpildes kontroli, Pašvaldība:
      1. pieprasa no Pārvaldnieka informāciju un dokumentus par konkrētu pārvaldīšanas darbību izpildi, kā arī pieprasa informāciju saistībā ar Līguma izpildi;
      2. kontrolē Dzīvojamo māju pārvaldīšanas kvalitātes atbilstību normatīvo aktu prasībām, Pašvaldības domes lēmumiem, iekšējiem normatīvajiem aktiem un Līguma noteikumiem;
      3. izskata iesniegumus par Pārvaldnieka rīcību Dzīvojamo māju pārvaldīšanas darbību ietvaros. Pamatotas sūdzības gadījumā sniedz norādījumus Pārvaldniekam iesnieguma iesniedzēja tiesību aizskāruma novēršanai;
      4. ir tiesīga pieprasīt informāciju un izvērtēt, vai atbildes uz Dzīvojamo māju īpašnieku iesniegumiem tiek sniegtas atbilstoši normatīvo aktu prasībām;
      5. izvērtē Līguma 6.1.punktā minēto Pārvaldnieka iesniegto pārskatu, savas tiesību aktos noteiktās kompetences ietvaros sniedz norādījumus Pārvaldniekam konstatēto pārvaldīšanas nepilnību novēršanai un kvalitātes uzlabošanai.
   3. No Līguma spēkā stāšanās dienas Pārvaldnieks ir atbildīgs par Dzīvojamo māju pārvaldīšanas uzdevuma pienācīgu izpildi nodrošinātā finansējuma ietvaros.
   4. Pārvaldniekam ir pienākums atlīdzināt dzīvojamās mājas īpašniekam vai trešajai personai nodarītos zaudējumus vai kaitējumu, kas tai radušies Pārvaldnieka prettiesiskas vai Līgumam neatbilstošas darbības vai bezdarbības rezultātā.
4. **Līguma izpildes kvalitātes novērtējuma kritēriji**
   1. Līguma izpildes kvalitāte tiek vērtēta pēc šādiem kritērijiem:
      1. dzīvojamās mājas un piesaistītā zemesgabala uzturēšana, kā arī pakalpojumu, kas saistīti ar to lietošanu, nodrošināšana atbilstoši normatīvo aktu prasībām;
      2. klientu uzklausīšana, savlaicīga atbilžu sniegšana uz lūgumiem, sūdzībām, priekšlikumiem vai jautājumiem;
      3. iedzīvotāju izglītojošo un informatīvo pasākumu rīkošana, ja tas ir nepieciešams;
      4. Dzīvojamo māju īpašnieku parādu atgūšanas efektivitāte;
      5. sadarbība ar valsts, pašvaldību, nevalstiskajām institūcijām, tajā skaitā dalība darba grupās, komisijās, priekšlikumu sagatavošana un iesniegšana normatīvo aktu grozījumiem dzīvojamo māju pārvaldīšanas jomā;
      6. dzīvojamo māju energoefektivitātes pasākumu īstenošana;
   2. Par Līguma izpildes kvalitāti Pašvaldības dome tiek informēta ar ziņojumu reizi gadā, līdz katra gada 1.jūnijam par iepriekšējo kalendāro gadu atbilstoši Līguma 6.1.punktā noteiktajam Pārvaldnieka iesniegtajam pārskatam un informācijai.
5. **Pārskatu un ziņojumu sniegšanas kārtība**
   1. Pārvaldnieks reizi gadā līdz 20.martam iesniedz Pašvaldībai rakstveida pārskatu, kurā iekļauj:
      1. kopsavilkumu par saņemtajām finansēm, kas saistīts ar šī Līguma izpildi un tā izlietojumu attiecīgo pārvaldīšanas darbību nodrošināšanai, atsevišķi norādot Pašvaldības piešķirtā finansējuma izlietojumu, ja tāds ir piešķirts;
      2. informāciju par Līguma 5.1.punktā norādīto kritēriju izpildi;
      3. citu informāciju atbilstoši pieprasījumam.
6. **Līguma darbība un Līguma noteikumu grozīšana**
   1. Līgums stājas spēkā **2024.gada \_\_.\_\_\_\_\_**. Līgums ir spēkā līdz **2029.gada \_\_.\_\_\_\_\_\_\_\_.** Puses ir tiesīgas pagarināt Līguma termiņu, ja par to ir pieņemts attiecīgs Pašvaldības domes lēmums.
   2. Līgums tiek izbeigts, ja:
      1. vairs nepastāv tā noslēgšanas pamatnoteikumi un Puses par to ir vienojušās;
      2. Pašvaldības dome pieņem lēmumu par citu Dzīvojamo māju pārvaldīšanas kārtību;
      3. ja Pilnvarotā persona pārkāpusi Līguma noteikumus un nav novērsusi Līguma noteikumu pārkāpumu Pašvaldības noteiktajā termiņā.
   3. Ja Līgums tiek izbeigts pamatojoties uz Līguma 7.2.2.apakšpunktu, tad Pašvaldība informē Pārvaldnieku ne mazāk kā sešus mēnešus pirms Līguma darbības beigām.
   4. Puses ir atbrīvotas no atbildības par daļēju vai pilnīgu Līguma saistību nepildīšanu, ja saistību neizpilde ir radusies Latvijas Republikā ārkārtēja rakstura apstākļu un nepārvaramas varas notikuma rezultātā, kura darbība sākusies pēc Līguma noslēgšanas, un kuru Puses nevarēja iepriekš paredzēt un novērst. Pie šādiem apstākļiem pieskaitāmi: ugunsnelaime, kara darbība, vispārēja avārija, dabas stihija, kā arī likumdevēja, izpildinstitūciju un tiesu darbības un to pieņemtie lēmumi vai normatīvie akti, kā arī citi apstākļi, kas nepakļaujas Pušu kontrolei un neiekļaujas to ietekmes robežās.
   5. Lai veiktu nepieciešamos pasākumus nepārvaramas varas apstākļu radīto seku novēršanai, tajā skaitā izskatītu iespēju Līguma izpildes nodrošināšanā iesaistīt citas Pašvaldības iestādes vai kapitālsabiedrības, kā arī noteiktu iespējamas finansiālās sekas, iestājoties nepārvaramas varas gadījumam, Pusēm ir pienākums nekavējoties, bet ne vēlāk kā 3 (trīs) dienu laikā no nepārvaramas varas gadījuma iestāšanās dienas par to informēt otru Pusi.
   6. Līdzēji, savstarpēji vienojoties, ir tiesīgi izdarīt grozījumus Līgumā, ja par to pieņemts attiecīgs Pašvaldības domes lēmums, izņemot grozījumus Līguma pielikumā, kas tiek veikti Līguma 1.3.punktā noteiktajā kārtībā. Līguma grozījumi noformējami rakstveidā, un tie stājas spēkā pēc to parakstīšanas, izņemot gadījumu, ja tiek noteikts cits spēkā stāšanās termiņš. Grozījumi kļūst par Līguma neatņemamu sastāvdaļu.
7. **Datu aizsardzība un konfidencialitāte**
   1. Puses apņemas apstrādāt visus personas datus saskaņā ar normatīvajiem aktiem, kas attiecas uz personas datu apstrādi un aizsardzību tikai tādā apmērā, lai nodrošinātu Līguma izpildi, savu tiesību un tiesisko interešu aizsardzību un tiesību aktos noteikto pienākumu izpildi.
   2. Puses, veicot datu apstrādi, ir uzskatāmi par atsevišķiem pārziņiem un veic visus nepieciešamos tehniskos un organizatoriskos drošības pasākumus, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti veidā, kas ir pretējs Līguma darbības laikā spēkā esošajiem normatīvajiem aktiem personas datu aizsardzības jomā.
   3. Puses apņemas Līguma darbības laikā, kā arī pēc Līguma izpildes bez otras puses iepriekšējas rakstiskas atļaujas neizpaust, neizplatīt un jebkādā citādā veida nenodot trešajām personām Izpildītāja rīcībā nonākušo konfidenciālo informāciju par otru Pusi, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
   4. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta informācija par otru Pusi, kas Pusēm nodota vai kļuvusi zināma, pildot Līgumā paredzētās saistības.
   5. Izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Līguma izpildē.
8. **Citi noteikumi**
   1. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā esamību tiek izšķirts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
   2. Visi jautājumi, kas nav noregulēti šajā Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
   3. Ar šī līguma spēkā stāšanos tiek izbeigts starp Pusēm 2021.gada 7. decembrī noslēgtais līgums “Par Ropažu novada pašvaldības Ropažu pagasta dzīvokļu un nedzīvojamo ēku, daudzdzīvokļu dzīvojamo māju pārvaldīšanas un apsaimniekošanas līgums” un no SIA “Vangažu namsaimnieks” (reg. Nr. 50003142371) reorganizācijas rezultātā pārņemtais 2004. gada 31. martā noslēgtais līgums “Par Vangažu pilsētas domes nekustamā īpašumā esošo dzīvojamo namu pārvaldīšanu un apsaimniekošanu”.
   4. Pārvaldnieks uzsāk Dzīvojamo māju pārvaldīšanu Ropažu novada Stopiņu pagastā no 01.09.2024.
   5. Pušu reorganizācija vai to vadītāju maiņa nevar būt par pamatu Līguma pārtraukšanai vai vienpusējai Līguma uzteikšanai. Ja kāda no Pusēm tiek reorganizēta, Līgums paliek spēkā un tā noteikumi ir spēkā esoši attiecīgās puses tiesību un saistību pārņēmējiem.
   6. Šis Līgums sastādīts latviešu valodā un parakstīts elektroniski. Līgums elektroniski glabājas pie katras no Pusēm.
   7. Līgumam ir pievienots pielikums – Dzīvojamo māju saraksts.

**Pašvaldība: Kapitālsabiedrība:**

Ropažu novada pašvaldība SIA “Vilkme”

Reģ. Nr. 90000067986 Reģ.Nr.40103073411

Adrese: Institūta iela 1a, Ulbroka, Adrese: “Priedes 4”- 57

Stopiņu pagasts, Silakrogs, Ropažu pagasts,

Ropažu novads, LV – 2130 Ropažu novads, LV-2133

Banka: A/S „SEB banka” Banka; A/S ‘’Swedbank’’

Konts: LV79UNLA0033300130908 LV13HABA0551022486614

Kods: UNLALV2X Kods: HABALV22

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Izpilddirektors M.Griščenko Valdes loceklis Aigars Vītols